దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
పుజారా, రహానే ఆదుకున్నా.. ఆధిక్యం దక్కలేదు
తొలి రోజు పుజారా, రహానే అద్భుతంగా పోరాడి జట్టును కష్టాల నుంచి గట్టెక్కించారు. ఇక మనదే ఆధిపత్యం అనుకుంటున్న దశలో వరుసగా వికెట్లు కోల్పోయి..
TNN | Updated:
Sep 30, 2016, 05:31PM IST
&nbsp;కోల్&zwnj;కతాలో న్యూజిలాండ్&zwnj;తో జరుగుతున్న రెండో టెస్టులో భారత జట్టు తొలి రోజు నిరాశ పరిచింది. మొదటి రోజు ఆట ముగిసే సమయానికి భారత్ ఏడు వికెట్లు కోల్పోయి 239 పరుగులు చేసింది. ఆట ప్రారంభమైన కాసేపటికే హెన్రీ భారత ఓపెనర్లను పెవిలియన్&zwnj;కు చేర్చాడు. తర్వాత వచ్చిన కోహ్లిని ఊరించే బంతులతో కివీస్ బౌలర్లు బుట్టలో వేశారు. దీంతో భారత జట్టు 46 పరుగులకే మూడు వికెట్లు కోల్పోయి కష్టాల్లో పడింది. ఈ దశలో ఛటేశ్వర్ పుజారా(87), అంజిక్య రహానే(77) జట్టును ఆదుకున్నారు. వీరద్దరూ మరో వికెట్ పడకుండా జాగ్రత్తగా ఆడటంతో భారత్ 187/3తో పటిష్టంగా కనిపించింది. కానీ ఈ దశలో వాగ్నర్ పుజారాను అవుట్ చేయడంతో పరిస్థితి ఒక్కసారిగా మారిపోయింది.
పుజారా తర్వాత బ్యాటింగ్&zwnj;కు వచ్చిన రోహిత్ శర్మ కూడా ఎక్కువ సేపు క్రీజులో నిలవలేకపోయాడు. 12 బంతులు ఎదుర్కొన్న రోహిత్ రనౌట్ ప్రమాదం నుంచి బయట పడినప్పటికీ 2 పరుగులకే జీతన్ పటేల్ బౌలింగ్&zwnj;లో ఔటయ్యాడు. తర్వాత జీతన్ పటేల్ రహానేను కూడా బలిగొన్నాడు. దీంతో భారత్ ఒక్కసారిగా కష్టాల్లో పడింది. అశ్విన్, సాహా కలిసి మళ్లీ పరిస్థితిని చక్కదిద్దే ప్రయత్నం చేశారు. ధాటిగా ఆడేందుకు ప్రయత్నించిన అశ్విన్(26) మరో ఓవర్లో మ్యాచ్ ముగుస్తుందనగా హెన్రీ బౌలింగ్&zwnj;లో వెనుదిరిగాడు. సాహా 16 పరుగులతో, రవీంద్ర జడేజాతో పరుగులేమీ చేయకుండానే క్రీజులో ఉన్నారు. కివీస్ బౌలర్లలో హెన్రీకి మూడు వికెట్లు దక్కగా, జీతన్ పటేల్ రెండు వికెట్లు తీశాడు. మ్యాచ్ ఆరంభంలో ఓపికతో ఆడకుండా వికెట్లు పారేసుకున్న భారత బ్యాట్స్&zwnj;మెన్ చివర్లోనూ తమ వికెట్లను కివీస్&zwnj;కు బహుమతిగా ఇచ్చుకున్నారు. దీంతో తొలి రోజు పై చేయి సాధించే అవకాశాన్ని భారత్ సద్వినియోగం చేసుకోలేకపోయింది.